Tshiimiswa tsha muvhuso tshiṅwe na tshiṅwe tshi tea u rumela muvhigo ṅwaha muṅwe na muṅwe (tshifhinga tsha u vhiga -1 Lambamai u swika 31 Ṱhafamuhwe) kha Khomishini ya Pfanelo dza Vhuthu ya Afrika Tshipembe une wa netshedza manweledzo a nomboro dza khumbelo dzo rumelwaho kha tshiimiswa tsha muvhuso tsho tiwaho na uri tshiimiswa tshenetsho tsho shumana hani na khumbelo dzenedzo. Tshi tea u sumbedza nga vhuḓalo kha muvhigo uri ndi khumbelo nngana dzo tendelwaho; ndi nngana dzo hanelwaho; ndi nngana dzo tendelwaho u ya nga Khethekanyo 46 na dze dza si tou tendelwa tshoṱhe na uri zwiṅwe na zwiṅwe zwo bulwaho kha uyu Mulayo zwo shumiswa lungana kha u hanela tswikelelo nga vhuḓalo kana hu si nga vhuḓalo; na uri tshifhinga tsha maḓuvha a 30 tsho engedzedzwa lungana; tshivhalo tsha aphiḽi dzo vhigiwaho; tshivhalo tsha aphiḽi dzo vhigiwaho nge tswikelelo kana khumbelo dza haniwa; Tshivhalo tsha khumbelo kha khothe nga mulandu wa aphiḽi ya nga ngomu ye ya si ṱanganedzwe . Kha vha sedze ṱhumetshedzo C?